पीएम सीएम से शिकायत करेगी समिति
बोकारो | अलकेमिस्टइन्वेस्टर बचाओ संघर्ष समिति की महारैली रविवार को कुंवर सिंह मैदान में हुई। इसमें झारखंड के अलग-अलग हिस्सों से लगभग 400 से ज्यादा निवेशक शामिल हुए। रैली में आक्रोशित लोगों ने आंदोलन को तीव्र करने का फैसला लिया है। इसमें मुख्य मंत्री और मुख्य सचिव को त्राहिमाम संदेश भेजने का निर्णय लिया गया। साथ ही 27 मार्च को समिति का एक प्रतिनिधी मंडल प्रधानमंत्री से मिलेगा। पीएमओ से इन्हें 10 मिनट का समय मिला है। इसके अलावा अप्रैल के पहले सप्ताह में पांच हजार से ज्यादा लोग जंतर-मंतर पर धरना देंगे। इसके अलावा एक शिकायत पत्र सुप्रीम कोर्ट और झारखंड हाइकोर्ट में भी देने का फैसला लिया गया। कार्यक्रम में रामनाथ मिश्रा समते सैकड़ों लोग थे।
hin_Deva hin_Deva